31995R0796
L 080/17
JURNALUL OFÍCIAL AL UNIUNII EUROPENE
REGULAMENTUL (CE) NR. 796/95 AL COMISIEI
din 7 aprilie 1995
de modificare a Regulamentului (CEE) nr. 1858/93 de stabilire a normelor de aplicare a Regulamentului (CEE) nr. 404/93 al Consiliului în ceea ce privește schema de ajutor compensator pentru pierderea de venituri din comercializare în sectorul bananelor
COMISIA COMUNITĂȚILOR EUROPENE,
având în vedere Tratatul de instituire a Comunității Europene,
având în vedere Regulamentul (CEE) nr. 404/93 al Consiliului din 13 februarie 1993 privind organizarea comună a pieței în sectorul bananelor (1), modificat ultima dată de Regulamentul (CE) nr. 3290/94 (2), în special articolul 12 alineatul (8) și articolul 14,
având în vedere Regulamentul (CEE) nr. 3813/92 al Consiliului din 28 decembrie 1992 privind unitatea de cont și ratele de conversie care trebuie aplicate în cadrul politicii agricole comune (3), modificat ultima dată de Regulamentul (CE) nr. 150/95 (4), în special articolul 12,
întrucât Regulamentul (CEE) nr. 1858/93 al Comisiei (5), modificat ultima dată de Regulamentul (CE) nr. 705/94 (6), a stabilit modalitățile de aplicare a schemei de ajutor compensator pentru pierderea de venituri din comercializare în sectorul bananelor;
întrucât, cu efect de la 1 februarie 1995, articolul 13 alineatul (2) din Regulamentul (CEE) nr. 3813/92 a modificat valoarea în ECU a anumitor prețuri și sume pentru a neutraliza efectele eliminării factorului de corecție de 1,207509 care afecta până la 31 ianuarie 1995 cursurile de schimb utilizate pentru agricultură; întrucât noile valori în ECU ale prețurilor și sumelor respective s-au stabilit de la 1 februarie 1995 în conformitate cu dispozițiile articolului 13 alineatul (2) din Regulamentul (CEE) nr. 3813/92 și ale articolului 18 alineatul (1) din Regulamentul (CEE) nr. 1068/93 al Comisiei din 30 aprilie 1993 privind normele de stabilire și aplicare a cursurilor de schimb utilizate în sectorul agricol (7), modificat ultima dată de Regulamentul (CE) nr. 157/95 (8);
întrucât este necesar, pentru a evita confuziile și pentru a facilita aplicarea schemei de ajutor compensator pentru pierderea de venituri din comercializare, să se înlocuiască valoarea în ECU a venitului forfetar de referință stabilit la articolul 2 alineatul (2) din Regulamentul (CEE) nr. 1858/93, cu efect de la începutul perioadei de comercializare care acoperă lunile martie și aprilie 1995;
întrucât Regulamentul (CEE) nr. 1858/93 include un anumit număr de dispoziții tranzitorii de punere în aplicare a schemei care nu mai sunt aplicabile; întrucât, din motive de claritate, este necesar ca acestea să fie eliminate; întrucât este necesar, de asemenea, având în vedere experiența, să se prelungească perioadele de depunere a cererilor de avans și de plată a soldului ajutorului;
întrucât, în interesul unei bune gestionări, este necesar să se prevadă intrarea în vigoare a dispozițiilor prezentului regulament fără întârziere;
întrucât măsurile prevăzute de prezentul regulament sunt în conformitate cu avizul Comitetului de gestionare a bananelor,
ADOPTĂ PREZENTUL REGULAMENT:
Articolul 1
Regulamentul (CEE) nr. 1858/93 se modifică după cum urmează.
1.
La articolul 1, paragraful al doilea se elimină.
2.
La articolul 2, alineatul (2) se înlocuiește cu următorul text:
„(2) Venitul forfetar de referință se stabilește la 59,29 ECU pentru 100 de kilograme de greutate netă de banane verzi, la ieșirea din hangarul de condiționare.”
3.
Articolul 6 se elimină.
4.
La articolul 7, alineatul (2) se înlocuiește cu următorul text:
„(2) Cererile se depun:
(a)
în ceea ce privește avansurile, până la data de 20 a lunilor martie, mai, iulie, septembrie și noiembrie, pentru bananele comercializate efectiv în perioada de două luni care precede luna cererii;
(b)
în ceea ce privește plata soldului ajutorului, până la data de 31 ianuarie a anului următor celui pentru care se solicită ajutorul. Soldul include:
-
ajutorul pentru bananele comercializate în perioada noiembrie-decembrie;
-
precum și, dacă este cazul, ajustarea sumelor vărsate pentru bananele comercializate în perioadele menționate la litera (a) pe baza valorii definitive a ajutorului.”
5.
Paragraful al doilea de la articolul 8 se elimină.
6.
Articolul 9 se înlocuiește cu următorul text:
„Articolul 9
(1) În caz de depășire a cantităților stabilite pe regiune la articolul 12 alineatul (2) din Regulamentul (CEE) nr. 404/93, ajutorul se acordă pentru toate cantitățile cerute, în limita volumului global de 854 000 de tone de greutate netă.
(2) În cazul în care volumul total al cantităților efectiv comercializate depășește 854 000 de tone, cantitățile comercializate care dau dreptul la ajutor sunt reduse pentru fiecare regiune de producție în cauză în mod proporțional cu depășirea cantității stabilite pentru această regiune.
Comisia stabilește procentele de reducere aplicabile pentru fiecare regiune și le comunică statelor membre.
În cazul aplicării paragrafului al doilea, autoritățile competente aplică procentul uniform de reducere la cantitățile la care se referă fiecare cerere de ajutor.”
7.
Articolul 11 se înlocuiește cu următorul text:
„Articolul 11
Cursul care trebuie să se aplice pentru schimbul în moneda națională al avansurilor și al ajutorului este cursul de schimb agricol în vigoare în prima zi a fiecăreia dintre perioadele de comercializare definite la articolul 7 alineatul (2).”
Articolul 2
Prezentul regulament intră în vigoare la data publicării în Jurnalul Oficial al Comunităților Europene.
Cu toate acestea, articolul 1 punctul (2) se aplică de la 1 martie 1995.
Prezentul regulament este obligatoriu în toate elementele sale și se aplică direct în toate statele membre.
Adoptat la Bruxelles, 7 aprilie 1995.